- sattusin laupäeval tartus ülimalt inspireerivasse videoloo režii loengusse. võtta ma seda ainet ei saa, kuna eeldusained (reporteritöö jms) on tegemata ega kuulu ka minu õppekavasse, aga ma olen väga tänulik ka selle ühe vabakuulatud loengu eest!  - hiljem sõin p ja m-ga restoranis kung fu - oli päris ok, aga mul on samas kohas kunagi asunud bambusest palju soojemad ja helgemad mälestused. õhtul võrus oli tore, spring oli küll reserveeritud, nii et läksime kubija hotelli restorani.  - pühapäeval oli tartus varahommikune loeng, kuhu saabusin veel pooleldi magades, nii et külalislektorist m-i kallistus ja lause publikule 'triinuga me oleme kursakaaslased juba üle 10 aasta!' (mis ei vasta tõele!) tabas mind eriti ootamatult :)  - hiljem  sõime hea seltskonnaga creppis ja sõitsime siis tagasi tallinna, kus tegime a-ga hilisõhtuni ajakirja trükieelseid parandusi. see lõppes rrräige väsimusega, koju jõudes kukkusin kohe voodisse. rõõm ja joovastus ('läks trükki!') tuli esmaspäeval-teisipäeval.  - sellesse nädalasse on mahtunud hulk armsaid külaskäike - p, b, e ja ülejäänud tähestiku juurde :)  - eile andis otsad mu nokia telefon - kuna ma vahepeal tahtsin üsna kirglikult uut, siis on vist jälle kord põhjust nentida, et küsi ja sulle  antakse... või siis hoopis, et ole oma soovidega ettevaatlik, need võivad täide minna.